Die skooljaar het nog nie behoorlik afgeskop nie en dit lyk of ouers en leerders in veral Gauteng hulle maar vir ’n jaar vol hoofbrekens kan voorberei.
Die gebrek aan deeglike beplanning deur Panyaza Lesufi, omstrede LUR vir onderwys in die provinsie, en die oënskynlik onbevoegde kaders in sy departement, het tot gevolg dat daar in die eerste week van die nuwe skooljaar vir bykans 60 000 leerders nie plek in skole is nie.
Die groei van die skoolstelsel in Gauteng weens onder meer verstedeliking en migrasie van leerders uit ander provinsies soos Limpopo, Mpumalanga en Noordwes is die afgelope paar jaar ’n kopseer wat nou in ’n geweldige krisis ontaard het.
Lesufi het die afgelope paar jaar geen geheim daarvan gemaak dat presterende Afrikaanse skole met ’n eie kultuur, etos en verantwoordbare bestuurspraktyke vir hom ’n steen des aanstoots is nie. Lesufi spreek hom gereeld uit oor die behoefte wat hy het dat dié skole moet transformeer ten einde die samestelling van die land se demografie te weerspieël.
Afrikaanse ouers en onderwysers kan hulle maar vir ’n baie moeilike jaar voorberei. Groot wysheid en geduld sal aan die dag gelê moet word om te verseker dat Afrikaanse skole in staat bly én gehou word om gehalte-onderrig te lewer. In die opsig sal ouers, leerders, beheerliggame en personeel van skole hande moet vat om te verseker dat in die beste belang van suksesvolle skole opgetree word en dat nie aan die nukke en grille van onderwysamptenare toegegee word nie.
Ons sit met n splinternuwe skool in brits wat vir die arm gemeenskap gebou word……vir die laaste 4 jaar al. Dit word net nie voltooi nie.
Dank die man af ek kry klaar. Hy is duidelik onbevoeg om behoorlike beplanning te doen en om sy werk te doen. Hulle het 24 jaar gehad om hierdie krisis af te weer as hulle na die geboortesyfers gekyk het.
Ek het my seun wat vanjaar in graad 8 is doelbewus na ‘n Afrikaansmediumhoërskool so 20 km weg gestuur, al is daar ‘n splinternuwe dubbelmediumhoërskool binne stapafstand van waar ons woon. Ek voorspel dat laasgenoemde binne 5 jaar oorwegend Engels gaan wees – dit is immers die tendens wat gereeld elders afspeel. Ek was dus bereid om die relatiewe gemak van ‘n nabygeleë skool prys te gee ter wille van moedertaalonderrig vir my kind. En ek het baie vrede in my hart oor dié besluit.
Regtens behoort die staatskole aan die staat, en die huidige regering as staatsbestuurder doen wat hy wil met sy eiendom; en is nie Afrikaans of Christelik goedgesind nie. Tyd en energie moet verskuif word weg van wanhopige pogings vir behoud van beheer oor staatskole na die oprigting en bedryf van gemeenskapskole in privaatbesit. Daar moet meer gelees, gedink en veral debat gevoer word oor die regte strategie vir onderwys in Suid-Afrika. Is daar ‘n strategie, of is daar maar net uitgediende staatsafhanklike staatsamptenaar-denke – moet die Afrikaner maar erken dat hy nes die ANC was, wat beheer oor die staatskas benodig om sterk te kan wees?
Almal moet hierdie berig asseblief weer lees. Soos ek dit sien is die berig (met betrekking tot die Afrikaanse skole) nie op feite geskoei nie.
Leraars word vriendelik versoek om eredienste te fasiliteer waar lidmate die geleentheid gebied word om hulle te verootmoedig, skuld te bely soos die Heilige Gees hulle oortuig en in besonder voorbidding te doen vir die vele uitdagings in Suid-Afrika. “Dit is veral die knellende droogte wat op gemeentes se gebedlysie moet wees.”
Besoek ToekomsVenster se Facebook-bladsy of www.toekomsvenster.co.za vir meer inligting oor die inisiatief.
Die fout le nie by die kerk nie, maar by die person wat voor in die kerk staan en die verkeerde of sy eie weergawe van die word probeer verkondig!
Asook gaan dit oor hoeveel kolekte geld jy deesdae in die sakkie gooi, en nie meer oor Godsdiens nie……
Stop dis om die kerk te diskriditeer en raak betrokke. Ek is seker jy gebruik die kerk as n verskoning vir jou laksheid. Kerk is mense so onvolmaak en vol foute. Opvallend is die fout altyd by die kerk daaroor wonder ek. Nie een individue wat negatiewe kommentaar lewer kan sê eintlik is die fout by my nie dit is altyd die arme kerk. Iemand moet die skuld kry en in hierdie geval is die nie ek nie, maar weer die arme kerk. Snaaks dat God sy lewe afgelê het vir die kerk wat Hy so liefhet.
Ek stem saam anoniem. Die afgelope tyd se gebeure in die kerk en die sinode het weer gewys dat baie van die probleme met die kerk juis by die bestuur op gemeente en sinodale vlak lê. Liefde is maar dun gesaai daar ten spyte van al die mooi woorde.
Dit waaroor jy praat, is ‘n instelling deur God, soos per sy woord, dis nie deur mense of gemeentes uitgedink nie.